FI Euroopan unionin virallinen lehti C 78/9

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2015/C 78/09)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”PANCETTA DI CALABRIA”

EY-nro: IT-PDO-0217-1567–19.10.2011

SMM ( ) SAN ( X )

1. Eritelmän kohta (kohdat), jota (joita) muutos koskee

—

☐

—

☒

—

☐

—

☒

—

☒

—

☐

—

☒

—

☐

—

☐

2. Muutoksen (muutosten) tyyppi

—

☐

—

☒

—

☐

—

☐

3. Muutos (muutokset)

Tuotteen kuvaus

— raakakypsytetyn ”Pancetta di Calabrian” enimmäispaksuutta korotetaan, jotta voidaan ottaa täsmällisemmin huomioon tuotteelle ominainen perinteinen jalostusmenetelmä ja alkuperäisten leikattujen lihapalojen mitat.

Alkuperätodisteet

— tuotantoeritelmän teksti halutaan päivittää niiden menettelyjen osalta, joita toimijoiden on noudatettava alkuperätodisteisiin liittyvien tietojen toimittamiseksi asetuksen (EU) N:o 1151/2012 mukaisesti.

Tuotantomenetelmä

— rotua, teurasikää ja painoa koskevat vaatimukset esitetään selkeämmin eriteltyinä; sallittuihin geneettisiin tyyppeihin lisätään kotoperäinen apulialais-kalabrialainen rotu (Apulo-Calabrese), jonka erityispiirre on musta väritys. Rodun jalostusrekisteri on kehitetty Apulian ja Calabrian alueilla perinteisesti esiintyneen kotoperäisen populaation ominaisuuksien perusteella; duroc-rotu lisätään sallittuihin geneettisiin tyyppeihin sen laajan levinneisyyden vuoksi sikojen alkuperäalueella; lisäksi yksilöidään täsmällisesti rodut, jotka on ehdottomasti kielletty lihajalosteiden tuotantoon kelpaavien painavien sikojen tuotantoon soveltumattomina.

— sikojen tunnistamista varten lisätään mahdollisuus korvata nykyisessä eritelmässä mainittu merkki sikojen kinkkuun tehdyllä tatuoinnilla, josta käy ilmi sian synnyintilan tunnistekoodi;

— täsmennetään selkeästi vaatimus proteiinin esiintymisestä eläinten rehussa;

— liemirehun käsite esitetään selkeämmin;

— käytettävät ainesosat esitetään selkeämmin korjaamalla seuraava nykyiseen tekstiin sisältyvä ilmeinen laadintavirhe: ”paprika voimassa olevan lainsäädännön mukaisesti”. Vaikuttaa ilmiselvältä, että ilmaisun ”paprika” jälkeen on vahingossa jäänyt lisäämättä loppuosa ”voimassa olevan lainsäädännön mukaisesti hyväksyttyjä ainesosia ja lisäaineita” koskevasta tekstistä. Muutoksella määritellään asianmukaisemmin ilmaisu ”paprika” käyttämällä ilmaisua ”Capsicum L. -sukuun kuuluva chilipippuri/maustepaprika”. Nykyisessä tekstissä ilmoittamattomien luonnollisten ainesosien eksplisiittinen lisääminen vastaa alkuperäalueen perinteisiä käytäntöjä.

— sallitut lisäaineet esitetään yksityiskohtaisessa luettelossa. Niiden käytön ansiosta voidaan välttää tuotteelle haitallisten mikrobiprosessien esiintyminen, edistää tuotteelle tunnusomaista hidasta raakakypsymisprosessia ja suojata ”Pancetta di Calabrian” erityisominaisuudet ei-toivotun käymisen aiheuttamaa heikkenemistä vastaan.

— tuoreen sian vatsapalan enimmäispaksuutta ja -painoa korotetaan, jotta voidaan ottaa täsmällisemmin huomioon tuotteelle ominainen perinteinen jalostusmenetelmä.

— suolauksen enimmäiskestoaika nostetaan 8 päivästä 14 päivään, jotta voidaan ottaa täsmällisemmin huomioon tuotteelle ominainen perinteinen jalostusmenetelmä.

— täsmennetään, että 30 päivää on perinteisen jalostusmenetelmän mukainen raakakypsytyksen vähimmäiskestoaika.

Merkinnät

— lisätään SAN-tuotteen ”Pancetta di Calabria” tunnus

— lisätään mahdollisuus saattaa kokonainen, paloiksi leikattu tai viipaloitu tuote kulutukseen tyhjiöön tai suojakaasuun pakattuna. Tämä ei ole mukana nykyisessä eritelmässä, mutta muutos on tarpeen, jotta tuotteen aistinvaraisten ominaisuuksien varmistaminen voidaan sopeuttaa vastaamaan osto- ja kulutuskäyttäytymisessä tapahtunutta kehitystä.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”PANCETTA DI CALABRIA”

EY-nro: IT-PDO-0217-1567–19.10.2011

SMM ( ) SAN ( X )

1. Nimi

”Pancetta di Calabria”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.2: Lihavalmisteet (kuumennetut, suolatut, savustetut jne.)

3.2 Kuvaus 1 kohdassa nimetystä tuotteesta

”Pancetta di Calabria” valmistetaan kylkiluiden alapuolisesta sianvatsasta. Tuore 3–6 kg:n painoinen vatsapala, jossa on mukana kamara, on leikattava suorakaiteen muotoiseksi, ja sen paksuuden on oltava 3–6 cm. Valmistelun jälkeen pala suolataan 4–14 päivän ajan. Yläpinta voidaan peittää paprikajauheella ja muilla luonnollisilla mausteaineilla. Raakakypsytys kestää vähintään 30 päivää. Kulutukseen saatettaessa ”Pancetta di Calabria” on suorakaiteen muotoinen ja paksuudeltaan 3–5 cm; leikkauspinta on ruusunpunainen, ja siinä on vuorotellen ohuita vähärasvaisen lihan ja rasvan muodostamia raitoja; maku on miellyttävä.

3.3 Raaka-aineet (ainoastaan jalostetut tuotteet)

”Pancetta di Calabria” on jalostettava Calabrian alueella kasvatettujen sikojen lihasta.

Jalostukseen ei hyväksytä karjujen tai emakoiden lihaa.

Geneettisesti sikojen ominaisuuksien on vastattava perinteisistä suurikokoisista roduista saadun italialaisen painavan sian tyypillisiä ominaisuuksia; tällaisia rotuja ovat

— apulialais-kalabrialainen (Apulo-Calabrese);

— large white ja landrace italiana, jotka on merkitty Italian kantakirjaan, tai samoihin rotuihin kuuluvien karjujen jälkeläiset;

— Italian kantakirjaan merkittyyn duroc-rotuun kuuluvien karjujen jälkeläiset;

— muihin rotuihin kuuluvien karjujen tai hybridikarjujen jälkeläiset, edellyttäen että kyseiset joko Italiassa tai muualla syntyneet karjut ovat peräisin valinta- tai risteytysohjelmista, joiden tarkoitus ei ole ristiriidassa Italian kantakirjajärjestelmän painavien sikojen tuotantoon liittyvien tavoitteiden kanssa.

Sitä vastoin tuotantoon ei hyväksytä

— ominaisuuksiltaan edellä mainituista sioista täysin poikkeavia sikoja ja erityisesti sellaisia, joilla on stressille altistava geeni;

— puhdasrotuisia landrace belga-, hampshire-, pietrain- ja spot-rotuihin kuuluvia eläimiä.

Teurastettavan erän sikojen keskimääräisen painon on oltava vähintään 140 kg.

3.4 Rehu (ainoastaan eläinperäiset tuotteet)

Sikojen rehun on koostuttava rehuseoksista, joihin on lisätty ohraa, härkäpapua, maissia, tammenterhoja tai kahvihernettä vähintään 50 prosenttia.

Ravinnoksi ei saa käyttää maniokkia tai perunaa eikä sivutuotteita, jotka saattaisivat antaa lihalle ja rasvalle ei-toivottua makua tai hajua.

Tiiviimmän lihan tuottamiseksi liemirehun käyttö lihotusruokinnassa on kielletty. Liemirehulla tarkoitetaan maidonjalostuksesta saatuja sivutuotteita.

Vähintään kahden teurastusta edeltävän kuukauden aikana ravinnossa on korostettava proteiinin merkitystä, minkä vuoksi rehun proteiinipitoisuuden on oltava vähintään 12 prosenttia.

Rehun on oltava markkinatilanteen sallimissa rajoissa peräisin maantieteelliseltä tuotantoalueelta.

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Sikojen kasvatuksen ja teurastuksen, käytettävien lihapalojen valinnan, täytön, sitomisen ja raakakypsytyksen on tapahduttava Calabrian alueella.

3.6 Viipaloimista, raastamista, pakkaamista jne. koskevat erityiset säännöt

—

3.7 Merkintöjä koskevat erityiset säännöt

Suojatun alkuperänimityksen ”Pancetta di Calabria” nimi on merkittävä selkein lähtemättömin kirjaimin, jotka erottuvat selvästi kaikista muista tuotteeseen kiinnitetyssä etiketissä tai tunnistuskortissa taikka paloitellun tuotteen pakkauksessa olevissa päällysmerkinnöissä olevista maininnoista; välittömästi nimen jälkeen on merkittävä teksti ”Denominazione d’Origine Protetta” (suojattu alkuperänimitys).

Etiketissä on myös oltava SAN-tuotteen ”Pancetta di Calabria” tunnus, joka on kuvattu jäljempänä.

4. Maantieteellisen alueen tarkka rajaus

”Pancetta di Calabria” tuotetaan sen perinteisellä tuotantoalueella Calabriassa.

5. Yhteys maantieteelliseen alueeseen

5.1 Maantieteellisen alueen erityisyys

Maantieteellinen tuotantoalue sijaitsee Italian eteläosassa, ja siellä vallitsee kuuma/lauhkea ilmasto, jossa satunnaiset sateet ajoittuvat talveen. Maasto on pääosin kukkulaista ja vuoristoista, mutta koska alue on niemimaa, siellä on yli 800 km Tyrrhenan- ja Joonianmereen rajoittuvaa rannikkoa. Meren, kukkuloiden ja vuorten yhdistelmästä johtuen alueen ilmaston erityispiirteet ovat tyypillisesti välimerelliset.

Suotuisien ilmasto-olosuhteiden lisäksi on syytä mainita paikallisten toimijoiden aikojen kuluessa kerääntynyt taito ”Pancetta di Calabrian” tuotannon alalla; se ilmenee erityistoimenpiteissä, kuten suolattavien lihapalojen valinnassa ja valmistelussa. Yksi perinteiseen tuotantomenetelmään liittyvä tekijä on myös mausteiden, kuten paprikajauheen käyttö.

5.2 Tuotteen erityisyys

”Pancetta di Calabria” on tyypillinen raakakypsytetty calabrialainen lihajaloste. Se valmistetaan perusteellisesti jalostamalla kylkiluiden alapuolisesta sianvatsapalasta. ”Pancetta di Calabria” on suorakaiteen muotoinen, ja sen pinnassa on maustekerros. Leikkauspinta on ruusunpunainen, ja siinä on vuorotellen ohuita vähärasvaisen lihan ja rasvan muodostamia raitoja; maku on miellyttävä.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

”Pancetta di Calabrian” laatuominaisuudet riippuvat ympäristöolosuhteista sekä luonnollisista ja inhimillisistä tekijöistä.

”Pancetta di Calabrian” tuotanto- ja jalostusalueen ympäristöolot johtuvat Etelä-Italian tyypillisestä ilmastosta. Satunnaiset sateet ajoittuvat talveen. Alueen maantieteellinen sijainti edistää myös ilman luonnollista vaihtumista ja lämpötilanvaihteluja, jotka vaikuttavat suotuisasti ihanteellisten olosuhteiden säilymiseen kypsytystiloissa.

Olennainen tekijä ”Pancetta di Calabrian” valmistuksessa on toimijoiden lihapalojen valitsemiseen liittyvä kokemus. Käytetty liha leikataan kylkiluiden alapuolisesta sianvatsasta, ja toimijat jalostavat sen huolellisesti. Ennen suolausta liha, jossa kamara on mukana, siistitään ja leikataan huolellisesti siten, että siitä saadaan tiiviin suorakaiteen muotoinen. Jalostuksessa käytetään edelleen myös luonnollisia mausteaineita, jotka vaikuttavat tuotteen aistinvaraisiin laatuominaisuuksiin. Raaka-aineen, tuotteen ja nimityksen muodostama kokonaisuus on tiiviisti yhteydessä sosiaalis-taloudelliseen kehitykseen yksilöidyllä maantieteellisellä alueella, jolla erityiset tuotantoperinteet ja paikalliset käytännöt ovat kehittyneet. Erityisesti on syytä mainita kyseiselle alueelle tyypillisillä kasvituotteilla ruokituista italialaisista painavista sikakarjoista saadun raaka-aineen käyttö. Ilmastosta, rehusta ja inhimillisistä tekijöistä johtuen ”Pancetta di Calabria” on näin ollen voimakkaasti sidoksissa maantieteelliseen tuotantoalueeseen.

Eritelmän julkaisutiedot

(Asetuksen (EY) N:o 510/2006 (4) 5 artiklan 7 kohta)

Italian hallitus on aloittanut kansallisen vastaväitemenettelyn julkaisemalla 25.7.2011Italian tasavallan virallisen lehden numerossa 171 ehdotuksen suojatun alkuperänimityksen ”Pancetta di Calabria” hyväksymiseksi.

Eritelmän konsolidoitu teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Prodotti DOP IGP” (ylhäällä oikealla), sen jälkeen ”Prodotti DOP IGP STG” (näytön vasemmassa laidassa) ja lopuksi ”Disciplinari di Produzione all’esame dell’UE”.

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.

(4) Katso alaviite 3.